Τεχνητή επιλογή υψηλοπαραγωγικών κλώνων ταχυαυξών δασικών ειδών για δέσμευση CO2 και παραγωγή βιοενέργειας
Creators: name: Τσακιρίδης, Ιωάννης Κοσμά
Publisher: name: Aristotle University of Thessaloniki
Year: 2022
Subjects: Ταχυαυξή δασικά είδη
Γενετικό κέρδος
Δέσμευση CO2
Fast growing forest species
Genetic gain
CO2 sequestration

description: Η παρούσα έρευνα με θέμα «Τεχνητή επιλογή υψηλοπαραγωγικών κλώνων ταχυαυξών δασικών ειδών για δέσμευση διοξειδίου του άνθρακα και παραγωγή βιοενέργειας», έχει ως κύριο σκοπό τη μελέτη των χαρακτηριστικών των φυτειών ταχυαυξών δασικών ειδών και του τρόπου με τον οποίο μπορούν να χρησιμοποιηθούν αποδοτικότερα για την παραγωγή βιομάζας. Για την επίτευξη του σκοπού αυτού αρχικά συγκεντρώθηκε η υπάρχουσα βιβλιογραφία και έγινε συλλογή των απαραίτητων δεδομένων της μέσης παραγωγής βιομάζας για κάθε κλώνο ανά είδος (λεύκη, ψευδακακία, πλάτανος). Έπειτα έλαβαν χώρα υπολογισμοί του μέσου όρου καθώς και της τυπικής απόκλισης αναφορικά με την παραγωγή βιομάζας και υπολογίστηκε το γενετικό κέρδος κάθε είδους, ο ρυθμός του ανά έτος και η αναμενόμενη παραγωγή στην επόμενη γενιά. Έχοντας ως βάση την αναμενόμενη παραγωγή στην επόμενη γενιά και μέσω καταλλήλων μετατροπών έγινε η αναγωγή στο ποσό της δέσμευσης του διοξειδίου του άνθρακα και η εκτίμηση της παραγόμενης βιοενέργειας. Σύμφωνα με τα αποτελέσματα όσο λιγότεροι κλώνοι εμπλέκονται σε μια φυτεία, τόσο μεγαλύτερο είναι το γενετικό κέρδος και η αναμενόμενη παραγωγή (εφόσον βέβαια η επιλογή γίνεται από το υψηλοπαραγωγικότερο προς το λιγότερο παραγωγικό κλώνο) με τη διαφορά αμιγούς από μικτές φυτείες να κυμαίνεται από 24%-35%.Συμπερασματικά οι αμιγείς και μικτές φυτείες ταχυαξών δασικών ειδών με χρήση γενετικά βελτιωμένου υλικού στην Ελλάδα παρουσιάζουν υψηλές δυνατότητες παραγωγής βιομάζας, υψηλό ενεργειακό δυναμικό και υψηλή ικανότητα δέσμευσης CO2.
description: The present study on "Artificial selection of elite fast-growing clones for carbon dioxide sequestration and bioenergy production", has as its main purpose the study of the characteristics of fast-growing forest species and how they can be used more efficiently for biomass production. To achieve this goal, the existing literature was initially compiled and the necessary data on the average biomass production for each species were collected (Populus, Robinia pseudoacacia, Platanus). Then the calculation of the average and the standard deviation, regarding the production of biomass took place as well as the genetic gain of each species, its rate per year and the expected production in the next generation. Based on the expected production in the next generation and using the appropriate altitude number and the conversion factor, it was reduced to the amount of carbon dioxide sequestration and the generated bioenergy. According to the results the fewer clones we use in a plantation, the bigger is the genetic gain and the produced biomass (provided that the choice is from the highest productive clone to the lowest one), with the difference of pure and mixed plantation ranged from 24% to 35%. In conclusion pure and mixed plantation of fast-growing forest tree species with the usage of genetically diversity material in Greece present high potentials for biomass production, high energy potential and high capacity for CO2 sequestration.